يلا بسم الله فيسبوك السلام عليكم ورحمة الله وبركاته. اهلا بحضراتكم في المقطع رقم ربعمية ستة من مقاطع حظر التجول والحلقة الثالثة عشر من حلقات تدبر سورة الشورى ارجو من حضراتكم تجيبوا المصاحف وتفتحوا معي اواخر سورة الشورى. ان شاء الله النهاردة دي اخر حلقة من حلقات تدبر سورة الشورى. اقرأ معي
الاية تسعة واربعين اقرا معي الاية تسعة واربعين اعوذ بالله السميع العليم من الشيطان الرجيم لله ملك السماوات والارض. يخلق ما يشاء يهب لمن يشاء اناثا ويهب لمن يشاء الذكور
وصلنا الحمد لله لخواتيم سورة الشورى ولذلك سنجد ان الايات تبدأ في الاقتراب تاني من بدايات السورة. من معاني بدايات السورة. وكانها لتذكرنا بالموضوعات الرئيسية اللي الصورة نزلت علشان تعالجها. ارجع معي لاول سورة الشورى واقرا معي
الاية تلاتة والاية اربعة اقرا معي الاية تلاتة والاية اربعة كذلك يوحي اليك والى الذين من قبلك الله العزيز الحكيم له ما في السماوات وما في الارض وهو العلي العظيم. كده افتتحت سورة الشورى
وبالكلام عن الوحي وعن عظمة الله سبحانه وتعالى وخلال الصورة تم معالجة الموضوعين دول. والتأكيد على ان ما اوتي محمد وكل الرسل اللي قبله هو في حقيقة وحي من الله
تمام؟ رح معي للاية تلتاشر خلاص جبت تلتاشر شرع لكم من الدين ما وصى به نوحا والذي اوحينا اليك ما وصينا به ابراهيم وموسى وعيسى ان اقيموا الدين ولا تتفرقوا فيه
كلام عن الوحي وان كل ما اوتي النبي والانبياء من قبله وحي من الله شرع من شرع الله. بالنسبة لعظمة الله وقدرة الله رح معي للاية تسعة وعشرين. ومن اياته خلق
السماوات والارض وما بث فيهما من دابة كذلك رح للاية اتنين وتلاتين. ومن اياته الجواري في البحر كالاعلام. نتكلم عن السفن اية بتكلمنا عن عظمة الله في خلق السماوات والارض وما بث فيهما من يعني حتى احتمال كمان يكون في مخلوقات بتدب على الارض
بتمشي على كواكب اخرى. كمان كل دي ايات قدرة ربنا ومن اياته بنتكلم عن السفن رح بقى معي اخر خمس ايات في سورة الشورى بيلخصوا نفس الموضوعات دي تاني خلاص اقرا معي تسعة واربعين وخمسين وشف
معي تسعة واربعين وخمسين لله ملك السماوات والارض يخلق ما يشاء يهب لمن يشاء اناثا ويهب لمن يشاء الذكور او يزوجهم ذكرانا واناثا. ويجعل من يشاء عقيما. انه عليم قدير. طيب. يبقى هو المالك له ملك السماوات والارض. هو المالك الوحيد للسموات والارض
وكل ما فيهما وبالتالي يخلق فيها ما يشاء بقى. يعني لله ملك السماوات والارض. شيء طبيعي يخلق ما يشاء هو المالك يعمل اللي هو عايزه في ملكه. هنا يعني يعني
وصل الامر خلال الصورة زي ما قلنا انه حتى كلمنا عن ان احتمال يكون فيه دواب في السماوات والقرآن كان مذهل لنا في في الاية تسعة وعشرين دي. طيب كل شهر او شهرين
يجيب السؤال ده هو ليه ربنا خلق الانسان علشان يعمر الارض ويعبد ربنا وكل المهام اللي انت بتتكلم فيها دي! طب ما هو كان فيه ملائكة كان ممكن الملائكة تعمل كده. ليه خلق الانسان؟ الاجابة في الاية اهي
الاجابة في الاية تسعة واربعين لله ملك السماوات والارض. يخلق ما يشاء. يعني ايه؟ يعني انت ما لك الله! انت مالك! انت مش عاجبك اللي ربنا عمله اعمل كن تاني واخلق فيه على مزاجك. اعمل انت ملائكة تعبد ربنا وتعمر الارض لكن ده خلق الله هو المالك
وهو المتصرف بقى انت هتنتقد ربنا بكل قدرته وكل قوته وكل عظمته وكل حكمته انت يا اللي لما بيجي لك اسهال بتبقى رايح جاي على الحمام مش عارف تسيطر حتى على بطنك. والناس تضحك عليك! الله
كل واحد يعرف يا جماعة قيمته بقى وحقيقته. يعني يعني كتير جدا بيجي لنا اسئلة بصراحة ولكن اقول لكم بصراحة انا اعذر برضو رجال الشهداء. عارفين ليه لان نفس السؤال ده جه للملايكة. قالوا اتجعل فيها من يفسد فيها ويسفك الدماء ونحن نسبح بحمدك ونقدس لك. فربنا عمل لهم ايه
حطهم في وضعهم الطبيعي انتم عارفين يعني ايه لما اجيب ناس عندها دكتوراة واسألهم سؤال وما يعرفوش يجاوبوا واجيب طفل صغير عنده تلات سنين يجاوب هو ويحرجهم! ده اللي حصل بالزبط
قال يا ادم انبئهم عن اسمائهم. بعد ما هم عجزوا وقالوا لأ سبحانك لا علم لنا الا ما علمتنا فهي النقطة ان كل واحد لازم يعرف قدر الحقيقي ودوره في هذه الدنيا
ارجع معي الاية تسعة واربعين تاني لله ملك السماوات والارض يخلق ما يشاء. وطالما انه يخلق ما يشاء اذا هو يهب ما يشاء ربنا يهب ما يشاء لمن يشاء. زوجين كل ما بيخلفوا يخلفوا بنات
هو نفسه في ولد ربنا قضى انه يجي له بنات. بس خلاص ويهب يهب لمن يشاء اناثا كل ما يخلفوا يجيبوا بنات. يهبوا لمن يشاء اناثا. يقول لك الست دي خلفتها كلها بنات مش هي
امة الاتنين خلفتهم بنات كمل الاية ويهب لمن يشاء الذكور. وزوجين تانيين كل ما يخلفوا يجيبوا اولاد ذكور. وهي نفسها في بنوتة تدلعها عمالة تسمع اغنية يا بنات يا بنات وفاكرة ان كده ممكن تخلف بنت وبرضو وتخلف ولاد. الله
ربنا قضى ان هم ما يجي لهمش الا ذكور وفي بقى اللي عندهم عقم. ومش بيخلفوا اصلا بس شف لما ربنا قالها قالها ازاي لان عادة الناس تظن ان المرأة هي المسئولة عن المسألة دي. ولو في زوجين مش بيخالفوا يبقى هي ما بتخلفش. لا اقرأ الاية
او يزوجهم ذكرانا واناثا ويجعل من يشاء عقيما واحد منهم يبقى عقيم. مين بقى؟ الذكر ولا انثى؟ الله اعلم. انه عليم قدير اقرا معي الاية خمسين تاني. او يزوجهم ذكرانا واناثا
ويجعل من يشاء عقيما. انه عليم قدير هل يعني يزوج الذكور للاناث ويجعل من يشاء منهم عقيما؟ الاية تذكر ان الذكر قد يكون هو المصاب بالعقم وليس بالضرورة المرأة كما كان الناس تظن في الوقت ده
المهم ان المسألة كلها عبارة عن رزق رزق الايتين بيتكلموا عن ان الله هو الخالق وهو المالك وهو الرازق اهم بنود العقد اللي بينك وبين ربنا هي دي انه هو الخالق. ربنا اكد على مسألة انه هو الخالق حوالي الف مرة في القرآن الكريم
ده كلمة جعل بمعنى خلق جت تلتميت مرة اه اه وانه هو المالك وانه هو الرازق العقد ده ملخصه احنا تدبرناه في سورة الاعراف بس حضراتكم مش بتنسوا. مش فاكرين وقلت لكم
اية قصيرة جدا. لكنها بتلخص الا له الخلق والامر طالما هو اللي خلق يبقى هو اللي ملك. يبقى هو اللي رزق يبقى انت مطلوب منك ايه له الخلق والامر. انت بقى تطيع الامر
يطيع اوامره تستسلم لاوامر الله. تستسلم لقضاء الله فين الاوامر دي نجيبها منين الاوامر دي ؟ اقرا معي الاية واحد وخمسين. وما كان لبشر ان يكلمه الله الا وحيا او من وراء حجاب
او يرسل رسولا فيوحي باذنه ما يشاء انه علي حكيم. وكذلك اوحينا اليك من امره. يبقى الاوامر دي فين؟ اللي احنا علينا ان احنا نطيع. ما هو ربنا خلاص هو الخالق هو الرازق. هو المالك. احنا علينا ايه
نطيع الامر الاله الخلق والامر. الامر فين؟ اهو في الوحي من مقاصد السورة سورة الشورى الاساسية هو اثبات ان القرآن من عند الله وحي من عند الله ففي الاية واحد وخمسين ربنا بيقول انه لا يتواصل مع البشر الا بتلات طرق
والقرآن جه بطريقة منهم زي كتب اخرى ازا ما فيش شيء غريب في القرآن ده المقصود الهدف من الايتين دول اللي بيقولوا ان القرآن وحي من الله وربنا بيتعامل مع البشر بتلات طرق القرآن جه بطريقة منهم زي زي كتب اخرى. اقرا معي واحد وخمسين وشف. وما كان لبشر ان
الله الا وحيا الوحي هو القاء معاني معينة في قلب الانسان او في عقل الانسان من غير ما يكون فيه صوت مسموع فممكن الوحي يبقى في المنام او في اليقظة مجرد في اليقظة ده اسمه الهام الانسان بيلهم شيء ده وحي
في سورة القصص واوحينا الى ام موسى يعني الهمناها ان تفعل ذلك واوحى ربك الى النحل ربنا قالها من نحل ان اتخذي من الجبال بيوتا لذلك ما فيش آآ ما فيش اجماع على ان ام موسى نبية لان ما عندناش ما يثبت ان جالها ملك يكلمها. ولكن
ربنا قال ان هو اوحى اليها وتوقف ولم يقل لنا كيف اوحى اليها. فقد يكون الهام. لكن عند انت عفكرة في عندها يعني عند بني اسرائيل ام موسى نبية على فكرة
عندهم تمن نابيات منهم ام موسى. ومش منهم طبعا ام المسيح سبحان الله طيب يعني آآ تاني طريقة ايه؟ غير غير الالهام او من وراء حجاب يعني ربنا ممكن يكلم حد بس من وراء حجاب. واحد بس فقط اللي ورد في النصوص
يعني في القرآن الكريم ان هو ربنا كلمه اللي هو مين ؟ سيدنا موسى بس لم يرد ان ربنا كلم سيدنا محمد عليه الصلاة والسلام. لم يرد في نص صحيح هزا الكلام
يبقى سيدنا موسى سمع كلام الله دون ان يراه. او من وراء حجاب ربنا قال وكلم الله موسى تكليما ازا سيدنا موسى يسمى بالكليم كليم الله تالت طريقة اقرا معي في واحد وخمسين
او يرسل رسولا رسولا هنا يعني ملاك او يرسل رسولا فيوحي باذنه ما يشاء انه علي حكيم. يعني ربنا يتواصل مع يعني يكلم البشر عن طريق ارسال رسول لهذا البشر. فالبشر اللي ربنا بيكلمه هنا نبي
والرسول هنا ملاك او يرسل رسولا يعني يرسل ملكا وفي هذه الحالة هو جبريل. المسؤول عن توصيل الوحي او يرسل رسولا فيوحي باذنه ما يشاء باذنه يعني باذن الله فيوحي باذن الله او يرسل رسولا
فيوحي هذا الرسول باذن الله ما يشاء ينقل الوحي انه الله. علي حكيم هذا وحي والوحي لا يصعد من اسفل الى اعلى ولكن من اعلى الى اسفل فاختار الله اسم العلي
انه علي ينزل الوحي علي حكيم هو الذي يقرر بحكمته كيف يوحي لكل نبي؟ ده يكلمه تكليما من وراء حجاب زي موسى وده آآ يلهمه في منامه زي ابراهيم وزي النبي عليه الصلاة والسلام اول ست شهور كانت الوحي بالنسبة للنبي صلى الله عليه وسلم كان عبارة عن رؤيا صادقة
طبقا لحديث السيدة عائشة وده يرسل له ملاك زي ما ارسل الملائكة لكل الانبياء والرسل ومنهم طبعا سيدنا محمد عليه الصلاة والسلام هو لا يقرر بحكمته كيف يوحي لكل نبي هو العلي ما حدش هيختار
المشركين كانوا دايما بقى بيعترضوا على طريقة الوحي. شوفوا شوفوا الغلاسة. يعني مدخلين مناخيرهم في كل حاجة في سورة الفرقان وقالوا ما لهذا الرسول يأكل الطعام ويمشي في الاسواق. لولا انزل اليه ملك
فيكون معه نذيرا يعني لو كان معه ملاك احنا كنا امنا. يا سلام وفي سورة الاسراء ولن نؤمن لرقيك حتى تنزل علينا كتابا نقرأه. طب ما هو بينزل لكم لأ
احنا عايزين كتاب على بعضه. مش هتنقطنا على تلاتة وعشرين سنة. احنا عايزين كتاب على بعض. ينزل لك كده الانسان بينسى حقيقته. ما دي المشكلة ان الانسان بينسى انه عبد ينسى النداء هذا هو الاله وهذا هو العبد
ما ينفعش ما ينفعش الانسان يتكلم بالشكل ده وينتقد افعال ربنا ويحط رجل على رجل ويطالب لأ ده كده انسان بيودي نفسه في اقرا اتنين وخمسين بقى معي اتنين وخمسين. وكذلك اوحينا اليك روحا من امرنا. ما كنت تدري ما الكتاب ولا الايمان. ولكن
جعلناه نورا نهدي به من نشاء من عبادنا وانك لتهدي الى صراط مستقيم وكذلك يعني بهذه الطريقة اللي هي اخر طريقة. ما ربنا قال فيه تلات طرق للوحي. اخر طريقة منهم ايه
انه يرسل رسولا ماشي بص اقرا معي تاني هات معي من الاول وما كان لبشر ان يكلمه الله الا اول حاجة وحيا. هم او من وراء حجاب. يعني الكلام بس من وراء حجاب
مم. او يرسل رسولا فيوحي باذنه ما يشاء انه علي حكيم. تالت طريقة دي بقى راح ربنا قال عليه ايه في اتنين وخمسين اوحينا اليك روحا من امرنا. يبقى القرآن نزل بالطريقة الاخيرة دي
وكذلك اوحينا اليك روحا من امرنا. ربنا سمى القرآن روح روح. هاروح لان القرآن مش حبر على ورق. ده روح ايه الفرق بين انسان حي وانسان ميت الاتنين عندهم جثة
الاتنين عندهم جتة عندهم جسم بس فيه جسم فيه روح وجسم ما فيش فيه روح. الميت ما فيش فيه روح. القرآن روح. ازا الروح تدخل في القلب الميت فتحي يبقى القلب الغير عامر بالقرآن القلب الخالي من الايمان من القرآن
قلب الميت يدخل فيه القرآن فيحييه اشارة لدور القرآن المذهل في احياء القلوب الميتة وكأن القرآن هو اكسير الحياة انا بامانة ارى ان انا باتكلم عن نفسيا عن تجربتي انا الشخصية في حياتي اكبر نعمة في الدنيا
القرآن الكريم. انا ارى ذلك الحقيقة. اكبر نعمة هي القرآن الكريم واعتقد كثيرين لما بيجي لنا رسائل كثيرة جدا من الناس المواظبين معنا في التدبر انه انه انه انه السنة ونص اللي فاتت دي حياتهم تغيرت. وفي قليل عشان بقى فيه
عالية شوية من القرآن عن قبل كده. وكمان بطريقة مختلفة بطريقة بتجيب نتيجة وهي طريقة التدبر طيب كمل الاية اتنين وخمسين وكذلك اوحينا اليك اليك يا محمد روحا من امرنا ما كنت تدري ما الكتاب ولا
ايمان ولكن جعلناه نورا نهدي به من نشاء من عبادنا قبل نزول الوحي عليك يا محمد ما كنت تدري ما الكتاب. صحيح ما كانش يعرف القرآن ولا الايمان بس النبي ما كانش مشرك ابدا. يعني ما النبي برضو كان مؤمن يعني على على ملة ابراهيم كان يتحنث في الجبال على ملة ابراهيم. فيعني
قال لك الايمان هنا مقصود به ما كنتش تعرف ماهية الايمان؟ ايه هو الايمان وكيف يكتسب وكيف ينمى وخفايا كثيرة جدا. فالاية بتشرح حقيقة الايمان وتقول ولكن جعلناه جعلنا الايمان نورا نهدي به من نشاء من عبادنا. اذا الايمان هو هداية
زي النور لما يدخل القلب الهداية تدخل القلب زي النور لما بيدخل فيضيء الظلام يمحو الظلام طيب يعني ايه القلب يدخل القلب يعني ازا الايمان مكانه في المشاعر. وان القلب هو مجموع مشاعر الانسان. اذا الايمان موجود في المشاعر
عشان كده بقول لكم لو سمحتم دورة التربية الايمانية مهمة جدا جدا جدا لانك جاية بتشرح لك القرآن بيعمل ايه؟ تدبر القرآن بيقوم ازاي بدور الشاحن اللي بيشحن القلب بالايمان؟ وازاي القلب بيتشحن بالايمان؟ وازاي الايمان ممكن يزيد
في مشاعر ومشاعر تانية ما يزيدش فيحصل خلل وازاي تقدر تشحن كل مشاعرك بنفس الدرجة في نفس الوقت دورة التربية الايمانية هي بلاي ليست موجودة على بريدجس فاونديشين آآ قناة يوتيوب اسمها الدورة اسمها
دورة التربية الايمانية من مسجد يوسف الصحابي اتفرجوا عليه. والجماعة بتوع متدبرات القرآن يلا انشروا الدورة على وعايز اشكركم جدا الحقيقة على الدور اللي انتم قايمين به. على على الجروب بتاعكم
طيب احنا الشهر اللي فات اخدنا في سورة الزمر آآ خدنا في سورة الزمر الاية الكريمة ايه في الاية لما اتكلم عن الانشراح الصدر لما سئل كيف ينشرح الصدر آآ اقول لكم الاية للاسف انا
الاية راحت مني افمن شرح الله صدره للاسلام فهو على نور من ربه فويل للقاسية قلوبهم من ذكر الله. اولئك في ضلال مبين. الاية اتنين وعشرين افمن شرح الله صدره للاسلام فهو على نور من ربه. فسئل النبي هنا من الصحابة كيف ينشرح الصدر
يعني ايه الصدر بيتفتح يعني قال اذا دخل النور القلب انشرح الصدر النور هنا هو الهداية اذا اللعب كله على القلوب على المشاعر الايمان بيستهدف المشاعر. والكفر بيستهدف ايضا المشاعر
لزلك قلبك مهم جدا ان انت تخلي بالك منه. لما سيدنا ابراهيم قال لربنا قال ربي ارني كيف تحيي الموتى قال اولم تؤمن؟ قال بلى ولكن ليطمئن قلبي. يعني لا انا مؤمن طبعا. امال ايه يا ابراهيم؟ انا عايز قلبي
يطمئن اكتر سيدنا ابراهيم علم ان الايمان ليس له حدود فيريد باستمرار زيادة الايمان في قلبه. فسماه اطمئنان القلب. هو مؤمن طبعا معي اتنين وخمسين ولكن جعلناه نورا. ده القرآن. ده الايمان. نهدي به من نشاء من عبادنا
آآ اسف جدا عندي لخبطة حاصلة في في الجهاز ولكن جعلناه نورا نهدي به من نشاء من عبادنا وانك لتهدي الى صراط مستقيم وانك لتهدي الى صراط مستقيم اي صراط؟ صراط الله الذي له ما في السماوات وما في الارض الا الى الله تصير الامور. انت يا محمد
بتلقيك هزا الوحي تهدي الى الطريق المستقيم. صراط يعني الطريق المستقيم. الذي لا عوج له لتهدي الى صراط مستقيم وللتأكيد بقى صراط الله الذي له ما في السماوات وما في الارض
صراط ربنا صراط الخالق المالك الذي يملك كل شيء في السماوات والارض الا الى الله تصير الامور. الا حرف تنبيه. يعني ركزوا بقى عشان دي الخلاصة بتاعة السورة الا الى الله تصير الامور. الا حرف تنبيه لتنبيه السامع ان الكلام اللي هيتقال ده كلام مهم جدا. مآل كل
شيء الى الله. ليظهر الحق وينصر اهل الحق. ويزيل الشبهات ويزيل تلبيس ابليس. وبذلك تم الحمد لله تدبر سورة الشورى. وباذن الله من الغد نبدأ تدبر سورة الزخرف. خلوا عندكم صبر بازن الله احنا قربنا حتى ان احنا هننهي ستاشر جزء دلوقتي. بارك الله فيكم. نتوقف هنا
الى اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا
ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك واجعلنا لك كما تحب
اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا
ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون
فبحق كل حرف في كتابك تلوناه او تدبرناه اكفنا واهلينا واخواننا شر كل من يكيد لنا ولهم واحفظنا واياهم من شرورهم ونجعلك اللهم في نحورهم. فانت الوكيل ولا حول ولا قوة الا بك
اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين وانصرهم وانصر من نصرهم. واخذل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبسه ثوب الصحة
العافية عاجلا غير اجل ومن لم يوصف به فقه شره. وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها لأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا
معرفتك وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا